Costante Álvarez (Xixón, 1958) ye llicenciáu en Bioloxía y Drechu pola Universidá dUviéu. Miembru históricu de Conceyu Bable Xixón, allégase estos díes a les llibreríes con Mann-U-Mittu (Editorial Universos), una novela daventures nel tiempu de la Asturies primera.    Creo que lorixe desta novela ta ninternet...    Crée bien. En 1994 poca xente conocía internet, sacante los universitarios y xente desa cuerda. Cuando malpenes había otra cosa que Windows 3.0 y un probe esplorador de la Web, el Mosaic, rápido caltrié quel potencial de comunicación de la rede yera enorme. Conocía xente na rede, asturianos en Méxicu, Australia, Checoslovaquia colos que compartía noticies dAsturies y propunxime escribir hestories, cuentos y opinión,  too nasturiano, pa ayudar a esparder la llingua y interesar a la xente, too de baldre. Asina nació lo que diba ser la novela. Lo paradóxico ye que nun nació en papel sinón en bits dinformación ellectrónico. Supongo que la novela adelantóse al tiempu en cuanto al formatu y agora, cuando les noveles de papel apaecen en llibros ellectrónicos, un llibru que nació ellectrónicu sespubliza en papel. Sorprendente.    ¿Qué lu inspiró a escribir Mannu- Mittu?    Un vienres,  viniendo de trabayar de la Audiencia Provincial, depués de defender doficiu a un cliente nun feu casu de tráficu de drogues, viénome la idea dun mundu, non necesariamente meyor, pero sí más inocente. Masque tolos tiempos humanos son iguales, y esiste lo que llamo «inmutabilidá esperiencial», hai momentos de la historia nos que paez que rescampla la falta de dellos valores que se echen de menos nel presente quún vivi. Pueque ello fuera la ispiración, anque, sinceramente, yo nun busqué esta situación ya  que nunca pensé nun llibru sinon en compartir un cuentín cola xente de la rede.    ¿Siéntese un renovador con esta temática poco presente na lliteratura nasturianu?    Nun ñego que lasuntu ye, como poco, orixinal. Un mundu celtoide, míticu, ye eso, míticu, perol mitu, seya celta o non, yel tueru de tolo real, si ye que lo real nun se pescancia como un mitu más. Lo que sí supi cuando entamé ye que tenía dalloñame de lo quhai, de lo que se conoz, de lo convencional.  Y practico esto en tola mio producción lliterario.    Sobra realidá y falta mitu, quiciabes porque aquélla prostituyóse y ésti, tovía, nun lo parez. En cuantes a renovar o abrir secha pa nuevos caminos, nun soi yo quien tien que lo dicir.    ¿Foi difícil la ellaboración de personaxes y escenarios?    Magar que llevóme más dun añu de mio vida, la cosa foi fácil cuando tolos díes, depués de trabayar nos asuntos profesionales, dedicaba media hora al ordenador  pa escribir un cachu del cuentu que compartiría, darréu, colos collacios asturianos espardíos mundu alantre... La cosa foi difícil cuando, pelín fartucu del llargor que diba tomando, el personaxe principal, Aédrics, garróme, figuradamente, pel pescuezu y díxome que non, que nun quería morrer.    Así que tuvi de facé-y casu y siguir camín. Los personaxes fueron surdiendo por sigo, ya que lo pidía laición, y los escenarios los tenemos bien cerca.    ¿Qué papel xuega lo fantásticu, la maxa y lo sobrenatural nel llibru?    «Maxa» yel nome que da lhome a lo estraordinario que nun pescancia y, poro, suel temer. Una cosa ye creer y otra saber. Yo nun creo, yo sé. Sé que la maxa esiste, sé que lo sobrenatural ta ente nós y que los productos de la fantasía nun solo los puen ver los nenos. Nun cuentín falo dun home de Blimea, que teníen por llocu, que dicía, na época de la fame de posguerra, que «hai munchos mundos en bola». Pa los que lu conocíen taba barrenáu pero  pa quien sabi, solo adelantáu al tiempu que vivía. La inmensa mayoría de los homes nun necesita saber de la maxa: confórmase, como muncho con temela o refugala, pero hai unos pocos que la conocen, la usen y prosperen.    Son pocos, pero son formientu de tou cambiu espiritual y, poro, social.    Usté lleva dellos años venceyáu a la llingua y la lliteratura, dende los tiempos de Conceyu Bable. ¿Cómo cambió la situación nestes décades?    Home, ya nun salgo a  pintar parés col Bable a les escueles, pero sigo enfotau nesti ritual de reivindicar el mio derechu a espresame na mio llingua. La situación camudó grandemente no cultural porque agora sescribe muncho y bien pero nun hai que sengañar: ensin la oficialidá del asturianu, ello ye, la posibilidad despresase caún na llingua quey pete ensin que por ello seya discrimináu, la cosa nun puede meyorar.    Se fixo muncho y bono pero tovía falta poner el ramu nel picalín. Gracies a los que quedaron pel camín  veremos lasturianu como idioma oficial non tardando muncho. Pero, demientres aporta, tovía queda camín de llucha y reivindicación. Yo llucho col tecláu dun ordenador y internet, xuntando les pallabres que darán testimoñu desti pais, hasta quel planeta españe, nesi gran archivu mundial que ye internet.    Emplegando terminoloxía de la novela, ¿sigue habiendo «tribus» contraries al espardimientu del asturianu?    Quien quiera ver, que vea. Hai una gran tribu, la  dun mundu real, tolerante y sanu, un mundu que nun ve degorrios nin radicalismos terroristes na pura realidá cultural que ye la llingua y cultura asturianes, un mundu que quier facer operativu el derechu humanu fundamental despresar la propia identidá cultural, de la cuala la llingüa ye la más visible y, de siguío, hai otra tribu. Ésta otra ye la tribu piquiñina dun mundu de pantasmes del pasáu, fía dun franquismu intolerante y uniformante, formada por xente acomodao a esquemes totalitarios de facismu o  socialismu ceízos, xente fía duna aristocracia partitocrática, una xeneración política francamente prescindible. La tribu piquiñina nun representa al mundu real pero tien el poder de facer real un mundu pequeñu nel que la llingua asturiana parez nun tener sitiu. Supongo que, como dalgunos dictadores, tendrán que morrer de vieyo pa que savia nuevo ocupe esa estaya político que ñega nAsturies lo que concede notros sitios. La hipocresía yel sangre de la democracia.    ¿Sigue la lliteratura que se fai en llingua asturiana?    Debo dicir que non la sigo, masque gasto perres nella. Dun llau me falta tiempu porque si lleo nun escribo cuando nun tengo que trabayar y vivir, y dotru, quiero guardame de tentaciones y influencies. Depués de lleer a los clásicos (non a toos, claro) cuandu nenu sé que nun hai nada nuevo baxol sol. Al final siempre trabayaremos coles mesmes emociones y sentimientos.    Camudará l paisaxe o la collación pero la esperiencia humana ye  siempre la mesma, y esto ye lo que fai tan interesante vivir.    ¿Va siguir tratando temátiques históriques?    Cuando tiempu atrás los fados malvirtieron de que publicaría la novela yo reíme de bona gana.    Un añu depués plasmé: sonól teléfonu del trabayu y un editor, depués de muncho buscame, asina me lo dixo, proponíame sacala al mercau. Ya lo dixi, yo nun busqué esta situación. Nun necesito fama nin me da por alimentar legu. Solo devuelvo a la sociedá  asturiano lo que primero me dio de baldre: la llingua y, poro, escribo casi tolos díes nos mios blogues: aescures.blogspot.com. En cuanto proyeutu, la novela ye solo una entrega de dalgo muncho mayor. La historia sigui hasta que la vieya Asturies celtoide choca cola llatinidá, pero duldo que dalquién quiera espublizar la historia completo. Entrín y non, trabayo nun personaxe de novela negra que se desendolca nuna realidá actual pero alternativo. Otra Asturies ye posible y esa Asturies toi viviéndola al traviés  desi personaxe.